Lalu Yadav Daughter: राष्ट्रीय जनता दल (RJD) के अध्यक्ष लालू यादव का सोमवार को सिंगापुर में सफलतापूर्वक किडनी ट्रांसप्लांट किया गया। उन्हें उनकी बेटी रोहिणी आचार्य ने किडनी डोनेट किया है। फिलहाल, लालू और रोहिणी आचार्य सर्जरी के बाद अस्पताल में भर्ती हैं।
74 साल के पिता को किडनी डोनेट करने के बाद 40 साल की रोहिणी आचार्य की सोशल मीडिया पर जमकर तारीफ हो रही है। लोगों का कहना है कि ये रोहिणी के लिए जोखिम भरा निर्णय था। उधर, रोहिणी के हौसले की केंद्रीय मंत्री गिरिराज सिंह ने भी तारीफ की है।
भाजपा नेता और केंद्रीय मंत्री गिरिराज सिंह को लालू यादव का कट्टर आलोचक में से एक हैं। गिरिराज ने कहा कि रोहिणी ने अपने निर्णय से एक मिसाल कायम की है।
"बेटी हो तो रोहणी आचार्य जैसी" गर्व है आप पर… आप उदाहरण होंगी आने वाले पीढ़ियों के लिए । pic.twitter.com/jzg3CTSmht
— Shandilya Giriraj Singh (@girirajsinghbjp) December 5, 2022
केंद्रीय मंत्री ने ट्वीट किया, "रोहिणी आचार्य आदर्श बेटी हैं। मुझे आप पर गर्व है। आपने आने वाली पीढ़ियों के लिए एक मिसाल कायम की है।"
झारखंड के गोड्डा से भाजपा सांसद निशिकांत दुबे ने भी रोहिणी की तारीफ की। दुबे ने ट्वीट किया, "मेरी कोई बेटी नहीं है। आज रोहिणी आचार्य को देखकर मैं भगवान से लड़ना चाहता हूं कि मुझे बेटी का आशीर्वाद नहीं मिला।"
मुझे भगवान ने बेटी नहीं दी,आज रोहिणी आचार्य को देखकर सचमुच भगवान से लड़ने का दिल कर रहा है है,मेरी नानी हमेशा कहती थी,बेटा से बेटी भली जो कुलवंती हो pic.twitter.com/j0WSMfckjL
— Dr Nishikant Dubey (@nishikant_dubey) December 5, 2022
लालू यादव की बड़ी बेटी मीसा भारती ने सोमवार शाम सर्जरी के बाद ट्विटर पर कई तस्वीरें और वीडियो साझा किए। मीसा और रोहिणी के छोटे भाई बिहार के उपमुख्यमंत्री तेजस्वी यादव ने भी अस्पताल से एक अपडेट शेयर किया।
तेजस्वी यादव ने लिखा कि पापा का किडनी ट्रांसप्लांट ऑपरेशन सफल होने के बाद उन्हें ऑपरेशन थिएटर से आईसीयू में शिफ्ट कर दिया गया था। बड़ी बहन रोहिणी आचार्य और राष्ट्रीय अध्यक्ष दोनों स्वस्थ हैं। आपकी प्रार्थनाओं और शुभकामनाओं के लिए धन्यवाद।"
पापा का किडनी ट्रांसप्लांट ऑपरेशन सफलतापूर्वक होने के बाद उन्हें ऑपरेशन थियेटर से आईसीयू में शिफ्ट किया गया।
डोनर बड़ी बहन रोहिणी आचार्य और राष्ट्रीय अध्यक्ष जी दोनों स्वस्थ है। आपकी प्रार्थनाओं और दुआओं के लिए साधुवाद। 🙏🙏 pic.twitter.com/JR4f3XRCn2
— Tejashwi Yadav (@yadavtejashwi) December 5, 2022
तेजस्वी यादव और मीसा भारती सर्जरी के लिए सिंगापुर में अपने बीमार पिता के साथ रह रहे हैं। पिछले कुछ समय से अस्वस्थ चल रहे लालू यादव को इस साल की शुरुआत में किडनी ट्रांसप्लांट की सलाह दी गई थी।
Ready to rock and roll ✌️
Wish me a good luck 🤞 pic.twitter.com/R5AOmFMW0E
— Rohini Acharya (@RohiniAcharya2) December 5, 2022
ऑपरेशन से कुछ घंटे पहले रोहिणी ने अपने पिता के साथ सर्जरी से पहले की एक तस्वीर शेयर की। उन्होंने लिखा कि मुझे शुभकामनाएं दें।
सर्जरी से पहले लालू यादव की सलामती के लिए बिहार के मंदिरों में 'हवन' से लेकर 'महामृत्युंजय जाप' तक की गई।